Vier dood by fabriek | Maroela Media
Vier mense is dood en een in 'n kritieke toestand in 'n Kaapse hospitaal nadat hulle Dinsdagmiddag beswyk het toe hulle vermoedelik 'n onbekende dodelike gas ingeasem het terwyl hulle besig was om 'n ondergrondse tenk by 'n plastiekherwinningsfabriek in Parow Vallei in Kaapstad se noordelike voorstede skoon te maak.
Werner Vermaak, woordvoerder van ER24, het gesê paramedici is kort na 14:00 na die fabriek ontbied waar twee mans vroeër hul bewussyn verloor het terwyl hulle besig was om 'n ondergrondse tenk skoon te maak. Twee ander mans wat hulle te hulp gesnel het, het ook hul bewussyn verloor.
Die vier mans het met paramedici se aankoms op die toneel geen tekens van lewe meer getoon nie en is op die toneel dood verklaar.
Drie ander mans is op die toneel behandel, van wie een in 'n kritieke toestand en een in 'n ernstige toestand na 'n hospitaal gehaas is. Die derde persoon het vervoer na 'n hospitaal van die hand gewys.
Nooddienste wat op die toneel was, sal hul samewerking aan die plaaslike polisie gee in die geregtelike doodsondersoek wat van stapel gestuur is.
Nee man dit is skokkend Hoeveel mense deesdae doodgaan as dit nie Voertuig ongelukkig busse wat omslaan dood geskiet highjack of plaasmoorde en.wat ook al nie sterf soveel mense onnodig by hul werk Waar jy meeste van die tyd is. Innige meegevoel aan die families wat betrokke is. RIP En Sterkte aan die in hospitaal
Innige meegevoel aan die oorledendes. Wil vir my voorkom of "confined space entry" prosedures nie gevolg is nie.
Hoe op dees aarde laat 'n werkgewer toe dat mense in' n co fined space in gaan sonder om te seker maak hulle gaan veilig wees? Aan die families wat 'n geliefde verloor het, innige simpatie.
Hierdie is duidelik die werkgewer se skuld. Daar moet deurentyd getoets word vir giftige gasse. Vars lug moet ingeblaas word. Maskers gekoppel aan suurstof moes gedra word. Hoekom gebeur dit. Die werkgewers wat al wel skuldig bevind word kry n boete en gaan aan met sy lewe. Dit is tyd dat die howe die wergewer ( Direkteur) van so n maatskappy tronk toe stuur en so persoon moet verban word vir sy res van sy lewe om n posisie te beklee waar hy/sy met sulke groot verantwoordelikhede sit.